чте́тъ надъ̑ кла́дяземъ мл҃тву сію̀: ́телю и тво́рче вся́ческихъ, въ нача́лѣ сотвори́вый нб҃о и зе́млю и во́ды, и́хже верху̀ ноша́шеся дх҃ъ бж҃ій:и сло́вомъ свои́мъ собра́вый во́ды поднебє́сныя въ совокупле́ніе єди́но:посыла́яй исто́чники въ де́брехъ, и посредѣ̀ го́ръ провожда́яй во́ды, напая́ющыя вся̂ ѕвѣ́ри сє́льныя:гѡ́рькія во́ды при мѡѷсе́и въ пусты́ни дре́вомъ услади́вый, порази́вый ка́мень, и потеко́ша во́ды, и жа́ждущыя лю́ди своя̂ напои́вый:при єліссе́и же про̑ро́цѣ со́лію безча̂дныя во́ды исцѣли́вый, ты̀ и ны́нѣ я́кѡ бл҃гъ и чл҃вѣколю́бецъ, смире́ннѡ мо́лимъ ти ся, при́зри на мл҃тву на́съ недосто́йныхъ рабѡ́въ твои́хъ, и низпослѝ бл҃гослове́ніе твоѐ нбс̑ное на во́ду сію̀, въ студенцѣ̀ се́мъ су́щую, бж҃е́ственною твое́ю си́лою и крѣ́пкою десни́цею ѿженѝ ѿ нея̀ вся́кую сопроти́вную дѣ́тель, и дѣ́йство діа́воле:ѿимѝ ѿ нея̀ вся́кую го́ресть и сла́ность и безча́дство, и бл҃гословѝ и ѡсвятѝ ю̀, услади́ же и бл҃гоча́дну сотворѝ:и всѣ̂мъ пріе́млющымъ и пію́щымъ ѿ нея̀, и мы́ющымся є́ю, да́ждь бы́ти во здра́віе, и измѣне́ніе вся́кія стра́сти и неду́га, и во исцѣле́ніе вся́кія болѣ́зни, въ сла́ву тебѐ єди́нагѡ въ тро̑цѣ сла́вимагѡ бг҃а